
Pirkimo sąlygų 1 priedas

TECHNINĖ SPECIFIKACIJA 
LAUKO UNIFORMOS KOSTIUMO PALAIDINĖS IR KELNIŲ SIUVIMO PASLAUGAI
[bookmark: _GoBack](1-A ir 2-A PIRKIMO OBJEKTO DALYS)

I SKYRIUS
BENDROSIOS NUOSTATOS
1. Lauko uniformos kostiumo palaidinės ir kelnės (toliau – LU kostiumas) skirti dėvėti Lietuvos kariuomenės kariams.
2. LU kostiumas turi atitikti šioje techninėje specifikacijoje pateiktus reikalavimus.
3. LU kostiumas siuvamas iš Lietuvos kariuomenės patentuoto slepiamuoju (universaliu) piešiniu marginto audinio (toliau – pagrindinio audinio), kurio spalvos artimos tokiems PANTONE TEXTILE katalogo spalvų kodams ir pagal piešinį sudaro:
· pilkai žalia (pagrindo) spalva – 13-0607 TP ~ 15% ploto;
· žalia spalva – 17-0115 TP ~ 30% ploto;
· ruda spalva – 17-1417 TP ~ 25% ploto;
· šiaudo spalva – 17-1022 TP ~ 20% ploto;
· chaki spalva – 16-0730 TP ~ 10% ploto.
4. Paslaugos teikėjas (toliau – teikėjas) aprūpinamas pagrindiniu audiniu, kurį turės pasiimti iš nurodyto Lietuvos kariuomenės sandėlio Lietuvoje (išduodama pagal suderintas ir patvirtintas pagrindinio audinio sunaudojimo normas). Visos kitos gamybai reikalingos medžiagos – teikėjo.
5. LU kostiumų kokybės garantijos terminas – 12 mėnesių aktyvios eksploatacijos sąlygomis, kuris skaičiuojamas nuo prekių išdavimo iš Pirkėjo sandėlio dienos, ir 24 mėnesiai nuo prekių priėmimo į sandėlį dokumentų pasirašymo dienos.
II SKYRIUS
TECHNINIAI REIKALAVIMAI
6. LU kostiumų konstravimui turi būti panaudoti LST EN ISO 8559-1 (ISO 8559-1) arba lygiaverčio standarto duomenys. LU kostiumai turi būti sukonstruoti taip, kad užtikrintų tinkamą prigulimą prie kario kūno, vilkint lauko uniformos sluoksnių sistemos drabužius, bei nevaržytų kario judesių.
7. LU kostiumas siuvamas vyriškas.
8. Kariams reikalingų palaidinių ir kelnių dydžiai pateikti 1-2 lentelėse, sudarytose pagal Lietuvos kariuomenėje priimtą dydžių sistemą. Esant būtinybei, gali būti pareikalauta pasiūti nestandartinių dydžių LU kostiumų, neviršijant 2 % užsakyto kiekio.
1 lentelė
PALAIDINIŲ DYDŽIŲ LENTELĖ

2 lentelė
KELNIŲ DYDŽIŲ LENTELĖ
	Ūgis, cm
	Liemens apimtis, cm

9. Palaidinės modelis pateiktas techninės specifikacijos priedo (toliau – Priedo) 1-6 eskizuose, kelnių modelis pateiktas 7-12 eskizuose. Matmenys eskizuose nurodyti centimetrais.
10. Aprašyme ir eskizuose matmenys pateikti baziniam dydžiui: 188 cm ūgio, 100 cm krūtinės apimties, 88 cm liemens apimties. 
11. LU kostiumo bazinio dydžio pagrindinių matmenų dydžiai ir leistini nuokrypiai pateikti 3 lentelėje:
3 lentelė
LU KOSTIUMO BAZINIO DYDŽIO PAGRINDINIŲ MATMENŲ DYDŽIŲ LENTELĖ
	Eil.Nr.
	Matavimo vieta ir matmuo
	Reikšmė, cm
	Leistini nuokrypiai,
cm

	1.
	Palaidinė
	
	

	1.1.
	Nugaros ilgis
	78
	 1

	1.2.
	Nugaros plotis (matuojama 15 cm atstumu nuo priekaklio)
	51
	+1;-0,5

	1.3.
	Plotis po pažastimis, 1/2
	59
	 1

	1.4.
	Plotis ties liemeniu (matuojama 48 cm atstumu nuo priekaklio), 1/2
	55
	 1

	1.5.
	Plotis ties apačia, 1/2
	58
	 1

	1.6.
	Priekio puselės ilgis (matuojama iki aukščiausio taško)
	72,5
	 1

	1.7.
	Viršutinės uždėtinės kišenės atstumas nuo pečių siūlės (matuojama iki horizontalios linijos, išvestos ties aukščiausiu kišenės kampu)
	19,5
	 1

	1.8.
	Rankovės ilgis
	68
	 1

	1.9.
	Rankovės plotis (plačiausioje vietoje), 1/2
	29
	 1

	1.10.
	Rankovės plotis apačioje, 1/2
	19
	 0,5

	1.11.
	Rankovės antsiuvo atstumas nuo rankovės statymo siūlės (matuojama ties alkūnine siūle iki 1-ojo antsiuvo peltakio)
	27
	 1,0

	1.12
	Apykaklės ilgis (matuojamas viršutinis kraštas)
	59
	 1

	2.
	Kelnės
	
	

	2.1.
	Plotis per liemenį, 1/2
	47
	 1

	2.2.
	Išorinės pusės ilgis (be juosmens)
	114
	 1,5

	2.3.
	Žingsnio siūlės ilgis
	88
	 1,5

	2.4.
	Priekio siūlės ilgis (be juosmens)
	26
	 1

	2.5.
	Nugaros vidurio siūlės ilgis (be juosmens)
	34
	 1,5

	2.6.
	Tarpvietės įdūro plotis (matuojama nuo priekio siūlės iki nugaros vidurio siūlės)
	9
	 0,5

	2.7.
	Tarpvietės įdūro ilgis (matuojama ties kelnių priekio puselėmis)
	43
	 1

	2.8.
	Kelio antsiuvo atstumas nuo juosmens (matuojama ties šonine siūle iki 1-ojo antsiuvo peltakio)
	57,5
	 1

	2.9.
	Kelio antsiuvo aukštis (ties šonine siūle)
	21
	 0,7

	2.10.
	Kelio antsiuvo aukštis (per centrą)
	28
	 0,7

	2.11
	Viršutinės šoninės uždėtinės kišenės atstumas nuo juosmens (matuojama nuo juosmens apačios iki kišenės apačios)
	47
	 1

	2.12.
	Viršutinės šoninės uždėtinės kišenės aukštis priekyje (su antkišeniu)
	22,5
	 0,5

	2.13.
	Viršutinės šoninės uždėtinės kišenės aukštis nugaroje (su antkišeniu)
	27
	 0,5

	2.14
	Viršutinės šoninės uždėtinės kišenės plotis apačioje
	24
	 0,5

	2.15.
	Šoninės apatinės uždėtinės kišenės atstumas iki kelnių apačios (matuojama nuo kišenės apačios)
	21
	 1

	2.16.
	Šoninės apatinės uždėtinės kišenės aukštis (su antkišeniu)
	19,5
	 0,5

	2.17
	Šoninės apatinės uždėtinės kišenės plotis apačioje
	11
	 0,5

	2.18
	Klubų plotis (ties priekio užsegimo apačia), 1/2
	57
	+1,5;-0,5

	2.19
	Klešnės plotis žingsnio siūlės aukštyje,1/2
	36,5
	 1

	2.20.
	Klešnės plotis apačioje, 1/2
	22,5
	 1

	3.
	Užtrauktukų ilgiai
	
	

	3.1.
	Palaidinės priekio užsegimui
	52
	 1

	3.2.
	Palaidinės krūtinės kišenių užsegimui
	16
	 0,5

	3.3.
	Palaidinės rankovių kišenių užsegimui
	17
	 0,5

	3.4.
	Kelnių priekio užsegimui
	20
	 0,5

	3.5.
	Kelnių šoninių viršutinių uždėtinių kišenių užsegimui
	24
	 0,5


Pastaba. Lentelėje nurodomi neįsiūtų užtrauktukų ilgiai.

12. Jeigu 3 lentelėje ir techninėje specifikacijoje nenurodyta kitaip, matmenims iki 10 cm imtinai leidžiamas 4 % nukrypimas nuo nurodytų matmenų, matmenims virš 10 cm leidžiamas 2 % nukrypimas nuo nurodytų matmenų.
13. LU kostiumo pagrindinės detalės turi būti kerpamos viena kryptimi.
14. Detalių atspalviai LU kostiume neleidžiami.
15. LU kostiumo apykaklės, antkišenių, lystelių detalės, kelnių juosmuo ir ąselės turi būti pastandintos klijuotiniu įdėklu. Kitos LU kostiumo detalės (ar jų atskiros vietos) standinamos pagal poreikį.
16. LU kostiumo siūlių tipas, siūlių dygsnių tankis ir užleidimai siūlėms turi užtikrinti tinkamą gaminio kokybę jo eksploatacijos metu.
17. Visos vidinės LU kostiumo siūlės ir detalių kraštai turi būti apmėtyti specialiomis mašinomis, kad neirtų.
18. LU kostiumo pasiuvimas turi būti atliktas kokybiškai: negalimas siūlių ir/ar peltakių suraukimas, siūlių ir/ar peltakių iškreivinimas, praleisti, sutankėję, išretėję ir/ar neteisingai užveržti dygsniai, nutrūkę siuvimo/peltakių siūlai, nepakankamas medžiagos suveržimas, siūlių ir/ar peltakių irimas detalių kraštuose dėl nepadarytų įtvirčių, medžiagų pažeidimas siuvimo mašinos adata ir pan.
19. LU kostiumo siūlės turi būti nupeltakiuotos pagal eskizus. Atliekant viengubus apdailos peltakius (jei žemiau pateiktuose reikalavimuose nenurodyta kitaip), peltakis prasiuvamas 0,1-0,2 cm atstumu nuo siūlės. Atliekant dvigubus apdailos peltakius, pirmas apdailos peltakis prasiuvamas 0,1-0,2 cm atstumu nuo siūlės, antrasis peltakis prasiuvamas 0,5-0,6 cm atstumu nuo pirmojo peltakio. Atliekant trigubus apdailos peltakius (kelnių priekinės siūlės apatinė dalis) peltakiai prasiuvami 0,2 cm atstumu vienas nuo kito. Apdailos dygsnių tankis – 3,5-4 dygsniai/cm.
20. Porinės detalės LU kostiume turi būti išdėstytos simetriškai.
21. LU kostiumas turi būti išvalytas nuo technologinio proceso liekanų (siūlų, pūkų ir pan.), tvarkingai išlygintas.
PIRMASIS SKIRSNIS
REIKALAVIMAI MEDŽIAGOMS
22. Kišeninis audinys – tai specialios paskirties (skirtas kišenių maišeliams), drobinio pynimo, mišriapluoštis audinys, kurio spalva artima spalvos kodui 18-0617 TP (angl. „Covert Green“) pagal PANTONE TEXTILE katalogą.
23. Kišeninis audinys turi atitikti minimalius aplinkos apsaugos kriterijus, nurodytus Lietuvos Respublikos aplinkos ministro 2011 m. birželio 28 įsakymu Nr. D1-508 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ 2 priedo IX skyriuje „Tekstilės gaminiai“ ir 4 lentelėje pateiktas technines charakteristikas.
4 lentelė
KIŠENINIO AUDINIO TECHNINĖS CHARAKTERISTIKOS
	Eil. Nr.
	Rodiklio pavadinimas, dimensija
	Rodiklio reikšmė
	Bandymų metodo žymuo

	1.
	Pluoštinė sudėtis, %
	poliesterinis ≥  60
medvilnės ≥  30
	nurodyti

	2.
	Paviršinis tankis, g/m2
	105 (+30, -5)
	LST ISO 3801 (ISO 3801);
LST EN 12127 (EN 12127) arba lygiavertis

	3.
	Siūlų skaičius centimetre
         metmenų 
         ataudų 
	
≥  40
≥  35
	LST EN ISO 7211-2 (ISO 7211-2) arba lygiavertis

	4.
	Didžiausioji jėga, N
         metmenų kryptimi
         ataudų kryptimi
	
≥  500
≥  450
	LST EN ISO 13934-1 (ISO 13934-1) arba lygiavertis

	5.
	Plyšimo jėga, N
        skersai metmenų
        skersai ataudų
	
≥  20
≥  20
	LST EN ISO 13937-2 (ISO 13937-2) arba lygiavertis

	6.
	Atsparumas dilinimui, esant 
9 kPa vardiniam slėgiui, sūkiai
	≥  20 000
	LST EN ISO 12947-2 (ISO 12947-2) arba lygiavertis

	7.
	Audinio siūlų pasipriešinimas praslydimui siūlėje prie 120 N, mm
         metmenų kryptimi
         ataudų kryptimi
	


≤  2
≤  2
	LST EN ISO 13936-2 (ISO 13936-2) arba lygiavertis

	8.
	Matmenų pokytis po skalbimo, %
     metmenų kryptimi
     ataudų kryptimi
	

ne daugiau  3
ne daugiau  3
	LST EN ISO 5077 (ISO 5077) arba lygiavertis
Skalbimo ir džiovinimo procedūros pagal LST EN ISO 6330 (ISO 6330) arba lygiavertį: skalbimo – 4N, džiovinimo – F

	9.
	Nusidažymo atsparumas, balai
	
	

	9.1.
	skalbimui prie 40°C
	≥  4
	LST EN ISO 105-C06 (ISO 105-C06), metodas Nr. A1S arba lygiavertis

	9.2.
	prakaitui
	≥  4
	LST EN ISO 105-E04 (ISO 105-E04) arba lygiavertis

	9.3.
	sausai trinčiai
	≥  4
	LST EN ISO 105-X12,-X16 (ISO 105-X12,-X16) arba lygiavertis

	9.4.
	šlapiai trinčiai
	>  3
	LST EN ISO 105-X12,-X16 (ISO 105-X12,-X16) arba lygiavertis

	10.
	Spalvų skirtumas ECMC, lyginant su patvirtintu darbiniu pavyzdžiu
	≤  2
	LST EN ISO 105-J03 (ISO 105-J03) arba lygiavertis



24. Kibieji tekstiliniai užsegimai turi būti neblizgantys, atitinkantys 5 lentelėje pateiktus rodiklius. Kibūs tekstiliniai užsegimai turi turėti infraraudonųjų spindulių atspindėjimo savybę. Visi nukirpti kibiųjų tekstilinių užsegimų kraštai turi būti apdirbti, kad neirtų.
5 lentelė
KIBIŲJŲ TEKSTILINIŲ UŽSEGIMŲ TECHNINĖS CHARAKTERISTIKOS
	Eil. Nr.
	Rodiklio pavadinimas, dimensija
	Rodiklio reikšmė
	Bandymų metodo žymuo

	1.
	Atskiriamoji jėga, N/cm
	 1,3
	LST EN 12242 (EN 12242) arba lygiavertis

	2.
	Atskiriamoji jėga po 10 000 atidarymo - uždarymo ciklų, N/cm 
	 0,65
	LST EN 12242 (EN 12242) arba lygiavertis

	3.
	Šlyties jėga, N/cm2
	 6
	LST EN 13780 (EN 13780) arba lygiavertis

	4.
	Šlyties jėga po 10 000 atidarymo - uždarymo ciklų, N/cm2
	 4
	LST EN 13780 (EN 13780) arba lygiavertis

	5.
	Matmenų pokytis po skalbimo*, %
	ne daugiau ± 2
	LST EN ISO 5077 (ISO 5077) arba lygiavertis

	6.
	Nusidažymo atsparumas, balai
	
	

	6.1.
	dirbtinei šviesai
	 5
	LST EN ISO 105-B02 (ISO 105-B02) arba lygiavertis

	6.2.
	skalbimui*
	 4
	LST EN ISO 105-C06 (ISO 105-C06) arba lygiavertis

	6.3.
	sausai trinčiai
	 4
	LST EN ISO 105-X12,-X16 (ISO 105-X12,-X16) arba lygiavertis

	6.4.
	šlapiai trinčiai
	 3
	LST EN ISO 105-X12,-X16 (ISO 105-X12,-X16) arba lygiavertis


* Skalbimas turi būti atliekamas prie ne mažesnės kaip 40º C temperatūros.

25. Užtrauktukai turi būti su lietais plastmasiniais danteliais (profiliniai): palaidinės priekio užsegimo užtrauktukas – išskiriamasis, su dviem spynelėmis, visi kiti LU kostiumo užtrauktukai – su viena spynele. Užsegtų užtrauktukų dantukų takelio plotis – 0,6 (±0,05) cm. Užtrauktukai turi atitikti 6 lentelėje pateiktas technines charakteristikas.
6 lentelė
UŽTRAUKTUKŲ TECHNINĖS CHARAKTERISTIKOS
	Eil. Nr.
	Rodiklio pavadinimas, dimensija
	Rodiklio reikšmė
	Bandymų metodo žymuo

	1.
	Spynelės pakabuko nutraukimo stiprumas, N
	 250
	LST EN 16732 (EN 16732), 
B priedas arba lygiavertis

	2.
	Stabdymo viršuje stiprumas, N
	 110
	LST EN 16732 (EN 16732), 
D priedas arba lygiavertis

	3.
	Užsegimų – atsegimų ciklų skaičius be gedimų, ciklai
	 500
	LST EN 16732 (EN 16732), 
F priedas arba lygiavertis

	4.
	Dantukų takelio skersinis stiprumas, N
	 370
	LST EN 16732 (EN 16732), 
G priedas arba lygiavertis

	5.
	Spynelės rakinimo stiprumas, N 
	 40
	LST EN 16732 (EN 16732), 
I priedas arba lygiavertis

	6.
	Matmenų pokytis po skalbimo *, %
	ne daugiau  ± 2
	LST EN ISO 5077 (ISO 5077) arba lygiavertis

	7.
	Nusidažymo atsparumas, balai
	
	

	7.1.
	dirbtinei šviesai
	 5
	LST EN ISO 105-B02 (ISO 105-B02) arba lygiavertis

	7.2.
	skalbimui*
	 4
	LST EN ISO 105-C06 (ISO 105-C06) arba lygiavertis

	7.3.
	sausai trinčiai
	 4
	LST EN ISO 105-X12,-X16 (ISO 105-X12,-X16) arba lygiavertis

	7.4.
	šlapiai trinčiai
	 3
	LST EN ISO 105-X12,-X16 (ISO 105-X12,-X16) arba lygiavertis


Pastaba:
* Skalbimas turi būti atliekamas prie ne mažesnės kaip 40º C temperatūros.

26. Prie visų LU kostiumo užtrauktukų spynelių, greitesniam užtrauktukų atsegimui, uždėti laikikliai, suformuoti iš plokščios, 1,0 (+0,1) cm pločio tekstilinės juostelės. Laikiklio suformavimui, juostelė uždedama ant užtrauktuko spynelės pakabuko, juostelės galai susiuvami tarpusavyje taip, kad juostelės galai liktų laikiklio viduje. Laikiklio stabilumui, juostelė sutvirtinama 
1,5 (± 0,2) cm ilgio įtvirčiu specialia mašina. Paruošto laikiklio ilgis - ne mažiau 5 cm.
27. Tekstilinių juostelių ir juostų plotis turi atitikti nurodytą techninėje specifikacijoje, pynimas užtikrinti jų funkcionalumą (reikiamą standumą eksploatacijos metu), visi nukirpti galai apdirbti taip, kad nebūtų aštrūs ir neirtų eksploatacijos metu.
28. Sagos turi būti atsparios lūžimui bei karščiui (t.y. nesideformuoti ir nekeisti spalvos nuo skalbimo ar lyginimo). Sagos prie gaminio turi būti tvirtinamos per tekstilinę juostelę. Pagrindinė kelnių saga turi būti iš turinčio lankstumo plastiko (arba lygiavertės medžiagos).
29. Fiksatoriai – plastikiniai, su plienine (arba lygiavertės medžiagos) spyruokle viduje. Fiksatoriai prie gaminio turi būti pritvirtinti per fiksatoriaus šonuose esančias dvi angas praveriant 0,7 (±0,1) cm pločio tekstilinę juostelę, kurios galai įsiuvami į siūlę.
30. Kabliukai – plastikiniai, su 1,3 (±0,1) cm pločio angą (per kurią perveriama 2 (±0,1) cm pločio elastinė juostelė, skirta kabliuko pritvirtinimui prie kelnių apačios). Kabliukas, užkabintas ant lauko uniformos batų batraiščių, turi patikimai laikytis eksploatacijos metu (neatsikabinti, nenulūžti).
31. Pusžiedis – D formos, matinis (be blizgesio), žalvario spalvos, iš nerūdijančio metalo (nedažytas).
32. Akutės – matinės (be blizgesio), žalvario spalvos, iš nerūdijančio metalo (nedažytos). Akučių vidinis skersmuo 0,5-0,6 cm.
33. Elastinė virvutė – apvali, 0,3-0,4 cm skersmens.
34. Klijuotinis įdėklas, naudojamas detalių sutvirtinimui, turi būti derančios prie pagrindinio audinio spalvos, užtikrinantis reikiamą detalių standumą ir patikimą sukibimą po daugkartinio skalbimo.
35. Siuvimo/peltakiavimo siūlai – armuoti poliesteriniai arba ne blogesnės kokybės, neblunkantys. Siūlų storis ir dygsnių tankumas turi užtikrinti siūlės stiprumą (atsparumą tempimui, trinčiai, skalbimui). Visų siūlių/peltakių galai turi būti užtvirtinti.
36. LU kostiumų peltakiavimo siūlų spalva – pagrindinio audinio šiaudo spalvos, kitų LU kostiumo gamyboje naudojamų siuvimo/apmėtymo siūlų spalva derinama prie siuvamų/apmėtomų medžiagų spalvos. Jei techninėje specifikacijoje nėra nurodyta kitaip, visa kita LU kostiumų siuvime panaudota furnitūra (kibūs tekstiliniai užsegimai, užtrauktukai, tekstilinės juostelės ir juostos, elastinės juostelės, juostos ir virvutės, sagos, fiksatoriai, kabliukai ir pan.) turi būti artima spalvos kodui 18-0617 TP (angl. „Covert Green“) pagal PANTONE TEXTILE katalogą ir patikimai tarnauti eksploatacijos metu (fiksatoriai neturi savaime atsilaisvinti, elastinės juostelės, juostos ir virvutės negali prarasti elastingumo ir pan.).
37. LU kostiumų siuvime naudojamų medžiagų spalvos suderinamos darbinio pavyzdžio derinimo metu.
38. Visos medžiagos, panaudotos LU kostiumų pasiuvimui, turi būti atsparios skalbimui automatinėmis skalbimo mašinomis (temperatūra ne mažiau 40º C) ir būgniniam džiovinimui.
ANTRASIS SKIRSNIS
REIKALAVIMAI PALAIDINĖS MODELIUI
Reikalavimai palaidinės priekio puselėms
39. Palaidinė priekyje užsegama užtrauktuku ir trimis stačiakampio formos, 
2,5 (±0,1) x 5 (±0,2) cm dydžio kibiais tekstiliniais užsegimais.
40. Palaidinės pokraščiai suformuoti, užlyginant priekio puselių kraštus ir nupeltakiuojant lenkimo liniją viengubu apdailos peltakiu. Laisvas pokraščio kraštas su priekio pusele sutvirtintas peltakiu: peltakio plotis apačioje – 6 (±0,3)  cm; ties pečių siūle – 5 (±0,3) cm (1 ir 3 eskizai).
41. Palaidinės priekio puselės su uždėtinėmis erdvinėmis kišenėmis (1 ir 4 eskizai):
41.1. kišenės prisiūtos įstrižai krūtinės aukštyje;
41.2. kišenės užsegamos užtrauktukais, kurie iš viršaus pridengti klostele, suformuota iš kišenės detalės;
41.3. kišenės kraštai nupeltakiuoti viengubu apdailos peltakiu.
42. Vardinio ženklo antsiuvui prisegti, prie palaidinės dešinės priekio puselės (1 (±0,1) cm atstumu virš uždėtinės kišenės) horizontaliai prisiūta stačiakampio formos, 
2,5 (±0,1) x 12,5 (+0,3) cm dydžio kibaus tekstilinio užsegimo švelnios pusės (su kilputėmis) detalė (1 eskizas). 
43. Laipsnio skiriamojo ženklo antsiuvui prisegti, palaidinės centre, krūtinės aukštyje, prisiūta stačiakampio formos, 5 (±0,2) x 9 (+0,4) cm dydžio detalė. Detalės kraštas turi būti sutapdintas su palaidinės priekio puselės kraštu, o viršus turi būti vienoje horizontalioje linijoje su uždėtinių kišenių viršutiniu (aukščiausiu) kampu.
Reikalavimai palaidinės apykaklei
44. Palaidinės apykaklė – stati, su pailgintu galu (2 eskizas):
44.1. apykaklės kraštai nupeltakiuoti viengubu apdailos peltakiu;
44.2. apykaklės galo užsegimui prisiūti nustatytos formos kibūs tekstiliniai užsegimai:
44.2.1.  prie apykaklės pailginto galo vidinės pusės - stačiakampio formos, 
3 (±0,2) x 7,5 (±0,3) cm dydžio kibaus tekstilinio užsegimo švelni pusė (su kilputėmis);
44.2.2. prie apykaklės pailginto galo išorinės pusės - stačiakampio formos, 
3 (±0,2) x 3,5 (±0,2) cm dydžio kibaus tekstilinio užsegimo švelni pusė (su kilputėmis);
44.2.3. prie apykaklės dešinės pusės išorinės pusės - stačiakampio formos, 
3 (±0,2) x 7,5 (±0,3) cm dydžio kibaus tekstilinio užsegimo šiurkšti pusė (su kabliukais);
44.2.4. prie apykaklės kairės pusės išorinės pusės - stačiakampio formos, 
3 (±0,2) x 3,5 (±0,2) cm dydžio kibaus tekstilinio užsegimo šiurkšti pusė (su kabliukais).
45. Ties apykaklės įsiuvimo siūle (nugaros centre) įsiūta pakaba, pasiūta iš pagrindinio audinio.
Reikalavimai palaidinės nugarai
46. Palaidinės nugara kerpama iš trijų detalių: vidurinė detalė ir dvi šonelių detalės 
(1 eskizas).
47. Dėvėjimo patogumui, nugaros detalės viršutinėje dalyje išplatintos, suformuojant 3-4 cm gylio klostes (matuojama nuo lenkimo krašto iki klostės susiuvimo siūlės). Klostės užsiūtos 
4 (±0,5) cm atstumu nuo pečių siūlės.
Reikalavimai palaidinės rankovėms
48. Palaidinės rankovės statytos, dviejų siūlių (1 eskizas).
49. Ant abiejų rankovių 6,5 (±0,5) cm atstumu nuo rankovių įstatymo siūlių prisiūtos uždėtinės erdvinės kišenės (1 ir 5 eskizai):
49.1. uždėtinė erdvinė kišenė – 15 (±0,5) x 18,5 (±0,5) cm dydžio;
49.2. uždėtinė erdvinė kišenė užsegama užtrauktuku. Užtrauktukas iš viršaus pridengtas klostele, suformuota iš kišenės detalės;
49.3. uždėtinės erdvinės kišenės apačioje išsiūta angelė ventiliacijai;
49.4. prie uždėtinės erdvinės kišenės prisiūta stačiakampio formos, 10 (±0,5) x 13 (+0,5) cm dydžio) kibaus tekstilinio užsegimo švelnios pusės detalė, skirta skiriamųjų ženklų užsidėjimui. Detalės priekinis kraštas sutapdintas su peltakiu (skirtu suformuoti klostelę iš kišenės detalės), detalės viršus – 2 (±0,2) cm atstumu nuo kišenės viršaus;
49.5. kairės rankovės uždėtinė erdvinė kišenė turi būti su 4 (±0,3) cm pločio angele ir kita 
4 (±0,3) x 11,5 (±0,4) cm dydžio uždėtine kišenėle viduje (prisiūta prie palaidinės rankovės) rašikliui.
50. Kairės rankovės dilbio srityje prisiūta 6,5 (±0,3) x 15 (±0,4) cm dydžio, uždėtinė kišenėlė, skirta 3 rašikliams įsidėti (1 eskizas).
51. Rankovių alkūnių srityse (iš vidinės pusės) prisiūti antsiuvai (1 ir 6 eskizai):
51.1. antsiuvas - trapecijos formos, sukirptas iš pagrindinio audinio;
51.2. antsiuvo šone palikta 14 (±0,5) cm dydžio anga, skirta paminkštinimui įdėti.
52. Rankovės pločiui apačioje reguliuoti, į rankovės priekinę siūlę įsiūta 
5 (±0,3) x 18,5 (±0,4) cm lystelė:
52.1. lystelė nupeltakiuota viengubu apdailos peltakiu;
52.2. lystelė, išskyrus 8 (±0,4) cm galą, prisiūta prie rankovės;
52.3. laisvam lystelės galo prisegimui prie rankovės prisiūti nustatytos formos kibūs tekstiliniai užsegimai:
52.3.1. prie lystelės pusės prisiūta stačiakampio formos, 3,8 (±0,2) x 5 (±0,3) cm dydžio kibaus tekstilinio užsegimo šiurkšti pusė (su kabliukais);
52.3.2. prie rankovės prisiūta stačiakampio formos, 3,8 (±0,2) x 21 (±0,4) cm dydžio kibaus tekstilinio užsegimo švelni pusė (su kilputėmis).
53. Palaidinės rankovių apačia užbaigiama uždara siūle. Peltakio plotis – 5 (±0,4) cm.
Kiti reikalavimai palaidinės modeliui
54. Palaidinės šoninė siūlė ir rankovės priekinė siūlė prasiuvamos viena (ištisine) džinsine siūle.
55. Kiekvienoje palaidinės pažastyje išsiūtos 4 angelės ventiliacijai: priekio puselėje ir nugaros šonelyje po vieną, rankovėje – dvi. Angelių vidinis skersmuo – 0,4-0,5 cm.
56. Palaidinės apačia užbaigiama uždara siūle. Peltakio plotis – 2,3 (±0,2) cm.
TREČIASIS SKIRSNIS
REIKALAVIMAI KELNIŲ MODELIUI 
Reikalavimai kelnių priekinei daliai
57. Kelnės priekyje užsegamos užtrauktuku (7 eskizas).
58. Kelnių priekio puselės su šoninėmis kišenėmis (7 eskizas):
58.1. šoninės kišenės kraštas išlenktas, apkantuotas 2 (±0,1) cm pločio tekstiline juosta;
58.2. šoninės kišenės maišelio gylis ne mažiau kaip 28 cm, matuojant nuo juosmens;
58.3. šoninės kišenės maišeliai kerpami iš kišeninio audinio. Prie viršutinio ir apatinio kišenių maišelių užsiūti apsiuvai iš pagrindinio audinio.
59. Judesių laisvumui užtikrinti, kelnių priekio puselėse (kelių srityje) susiūtos 1-1,5 cm gylio ir 5-7 cm ilgio įsiuvos.
60. Kelnių kelių srityje (iš vidinės pusės) prisiūti antsiuvai iš pagrindinio audinio:
60.1. antsiuvo apačioje palikta 17,5 (±0,5) cm dydžio anga, skirta paminkštinimams įsidėti. Kad paminkštinimai neiškristų, anga užsegama stačiakampio formos, 2 (±0,1) x 9 (±0,5) cm dydžio kibiais tekstiliniais užsegimais: prie kelnių siuvama kibaus tekstilinio užsegimo šiurkšti pusė (su kabliukais), prie apsiuvo – kibaus tekstilinio užsegimo švelni pusė (su kilputėmis);
60.2. antsiuvuose susiūtos tokios pačios įsiuvos, kaip ir kelnių priekio puselėse.
Reikalavimai kelnių šonams
61. Prie kelnių šoninių siūlių prisiūtos dvi poros uždėtinių erdvinių kišenių:
61.1. viršutinės kišenės užsegamos užtrauktukais, uždengtais antkišeniais (7 ir 8 eskizai):
61.1.1. užtrauktuko viršutinis kraštas įsiūtas į antkišenio apatinę detalę (2,5 (±0,2) cm atstumu nuo antkišenio krašto), užtrauktuko apatinis kraštas prisiūtas prie kišenės;
61.1.2. antkišenio priekinio krašto apačia pritvirtinta prie kelnių specialia mašina. Tvirtinimo vieta iš vidaus sustiprinta papildomu pagrindinio audinio gabaliuku;
61.1.3. antkišenio kraštai ir antkišenio prisiuvimo siūlė nupeltakiuoti 0,5-0,6 cm pločio peltakiu;
61.1.4. kišenės priekinė klostė užsiūta 6 (±0,5) cm atstumu (matuojant nuo kišenės apatinio krašto). Klostės užsiuvimo viršuje padarytas įtvirtis spec. mašina;
61.2. apatinės kišenės su 5 (±0,2) x 11 (±0,5) cm dydžio stačiakampiais antkišeniais, užsegamais kibiais tekstiliniais užsegimais (7 ir 9 eskizai):
61.2.1. prie antkišenio prisiūta stačiakampio formos, 2,5 (±0,1) x 9 (±0,4) cm dydžio kibaus tekstilinio užsegimo švelni pusė (su kilputėmis);
61.2.2. prie kišenės prisiūtos dvi kvadrato formos, 2,5 (±0,1) x 2,5 (±0,1) cm dydžio kibaus tekstilinio užsegimo šiurkščios pusės (su kabliukais);
61.2.3. kišenės apačioje išsiūta angelė ventiliacijai.
Reikalavimai kelnių nugarinei daliai
57.	Kelnių užpakalinės dalies sutvirtinimui prisiūti du ovalo formos antsiuvai:
57.1.	antsiuvo ilgis ties nugaros siūle turi būti ne mažiau kaip 26 cm;
57.2.	antsiuvo ilgis ties žingsnio siūle turi būti ne mažiau kaip 15 cm;
57.3.	antsiuvo plotis (matuojant plačiausioje vietoje) turi būti ne mažiau kaip 15 cm.
62. Kelnių nugaros dešinėje pusėje viena įleistinė kišenė su lystele, iš viršaus uždengta antkišeniu (7 ir 10 eskizai):
62.1. lystelė – 1,2 (±0,1) cm pločio;
62.2. [bookmark: OLE_LINK1]antkišenis stačiakampio formos, 5,2 (±0,3) x 16 (±0,5) cm dydžio;
62.3. antkišenio kraštai nupeltakiuoti 0,5-0,6 cm pločio peltakiu;
62.4. antkišenis prisegamas kibiu tekstiliniu užsegimu:
62.4.1. prie antkišenio prisiūta stačiakampio formos, 2,5 (±0,1) x 13 (±0,4) cm dydžio kibaus tekstilinio užsegimo švelni pusė (su kilputėmis);
62.4.2. prie kelnių prisiūtos dvi stačiakampio formos, 2,5 (±0,1) x 4,5 (±0,2) cm dydžio kibaus tekstilinio užsegimo šiurkščios pusės (su kabliukais);
62.5. kišenių maišeliai kerpami iš kišeninio audinio. Prie apatinio kišenės maišelio užsiūtas apsiuvas iš pagrindinio audinio;
62.6. kišenės maišelio gylis 16-17 cm, matuojant nuo lystelės viršaus;
62.7. kišenės maišelio plotis apačioje susiaurintas iki 14 cm.
Reikalavimai kelnių juosmeniui
63. Kelnių juosmuo 4 (±0,2) cm pločio, priekyje užsegamas dviem sagomis ir išsiūtomis kilpomis (7 eskizas):
63.1. sagos prie kelnių turi būti prisiuvamos per 1,0 (±0,1) cm pločio tekstilinę juostelę;
63.2. pagrindinė saga turi būti 2,9 (±0,1) cm skersmens, pagalbinė saga turi būti 
1,9 (±0,1) cm skersmens;
63.3. pagalbinės sagos užsegimui, juosmens vidinėje pusėje prisiūtas atvartas, kuriame išsiūta kilpa. Atvarto apatinis kraštas prisiuvamas prie juosmens.
64. Kelnių diržui įsiverti prie juosmens prisiūtos 7 ąselės (7 ir 11 eskizai):
64.1. ąselės pasiūtos iš pagrindinio audinio;
64.2. ąselių kraštai nupeltakiuoti viengubu apdailos peltakiu;
64.3. ąselių apatiniai galai įsiūti į juosmens prisiuvimo siūlę;
64.4. ąselių viršus ir apačia užtvirtinami specialia mašina.
65. Po dešinėje pusėje esančia priekine ąsele, į juosmens prisiuvimo siūlę įsiūta 1,6-1,8 cm pločio ąselė, ant kurios užkabintas pusžiedis:
65.1. ąselė pasiūta iš pagrindinio audinio;
65.2. ąselės kraštai nupeltakiuoti viengubu apdailos peltakiu.
66. Kelnių juosmens apimtis reguliuojama elastinėmis juostomis ir prisegamais dirželiais 
(11 eskizas). Juosmens viduje esantis elastinės juostos galas turi būti sutvirtintas su juosmeniu (po priekine kelnių ąsele); prie kito elastinės juostos galo turi būti prisiūtas dirželis, kurio laisvas galas prie kelnių juosmens prisegamas kibiu tekstiliniu užsegimu:
66.1. elastinė juosta turi būti 3,0 (± 0,1) cm pločio, ne trumpesnė kaip 11 cm ilgio;
66.2. dirželis turi būti pasiūtas iš pagrindinio audinio, ne trumpesnis kaip 13 cm ilgio, jo kampai turi būti užapvalinti. Dirželio kraštai nupeltakiuoti 0,5-0,6 cm pločio peltakiu.
Reikalavimai kelnių apačiai
67. Kelnių apačia užbaigta dvigubo užlenkimo siūle, į kurią įveriama elastinė virvutė, skirta kelnių apačios pločio reguliavimui (12 eskizas):
67.1. elastinės virvutės įvėrimui, kelnių apačios palenkime įstatytos dvi akutės;
67.2. elastinės virvutės prilaikymui, prie kelnių šoninės siūlės prisiūta kilpa, suformuota iš pagrindinio audinio;
67.3. kelnių apačios palenkimo siūlėje įsiūta tekstilinė juostelė, skirta fiksatoriaus prilaikymui.
68. Kelnių priekinių puselių apatinėje dalyje (centre), į kelnių apačios palenkimo siūlę įsiūta 2 (±0,1) cm pločio elastinė juostelė, prie kurios laisvo galo pritvirtintas plastikinis kabliukas, skirtas užkabinimui už batraiščių (12 eskizas).
Kiti reikalavimai kelnių modeliui
69. Dėvėjimo patogumui, kelnių tarpkojyje įsiūtas įduras iš pagrindinio audinio. Įduro įsiuvimo vietos prie kelnių priekio siūlės ir kelnių nugaros vidurio siūlės užtvirtinamos, padarant įtvirčius specialia mašina.
III SKYRIUS
DARBINIŲ PAVYZDŽIŲ TVIRTINIMAS
70. Sudarius sutartį, pagal Lietuvos kariuomenės turimą pavyzdį, derinami ir tvirtinami darbiniai pavyzdžiai (darbiniai pavyzdžiai turi atitikti Lietuvos kariuomenės pavyzdžius savo konstrukcija ir siuvimo technologija).
71. Prieš darbinių pavyzdžių siuvimą, teikėjas turi suderinti gaminių konstrukciją ir siuvimo technologiją, pasiūdamas šių gaminių prototipus iš savo turimo panašios sudėties audinio, bei suderinti darbinių pavyzdžių siuvime naudojamų medžiagų ir priedų spalvas.
72. Darbinio pavyzdžio tvirtinimui pristatomi:
72.1. du identiški gaminiai (bazinio dydžio); 
72.2. matų lentelė suderinimui;
72.3. gaminio priežiūros instrukcija suderinimui (kuri turės būti pridėta prie kiekvieno gaminio);
72.4. gaminio techninis aprašas (su gaminio siuvime panaudotų medžiagų pavyzdžiais ir charakteristikomis, įrodančiomis jų atitikimą techninėje specifikacijoje nustatytiems reikalavimams).
73. Esant poreikiui, derinimo eigoje gaminio išmatavimai, siuvimo technologija ir pan. gali būti tikslinami, jeigu tai neblogins gaminio išvaizdos ir funkcinių savybių.
74. Masinę gamybą leidžiama pradėti tik patvirtinus darbinius pavyzdžius.


IV SKYRIUS
GAMINIŲ ŽENKLINIMAS IR PAKAVIMAS
75. Gaminių ženklinimas turi atitikti Lietuvos Respublikoje parduodamų daiktų (prekių) ženklinimo ir kainų nurodymo taisyklių, patvirtintų Lietuvos Respublikos ūkio ministro 2002 m. gegužės 15 d. įsakymu Nr.170 „Lietuvos Respublikoje parduodamų daiktų (prekių) ženklinimo ir kainų nurodymo taisyklių patvirtinimo“ (aktualios jų redakcijos ar atitinkamo jas keitusio teisės akto (jei toks būtų priimtas), reikalavimus ir šioje techninėje specifikacijoje nustatytus reikalavimus. 
76. Kiekvieno gaminio vidinėje pusėje (vieta suderinama darbinio pavyzdžio derinimo metu) turi būti įsiūta ženklinimo juostelė, kurioje nurodoma:
· paslaugos teikėjo pavadinimas arba prekės ženklas;
· gamintojo pavadinimas arba prekės ženklas (jei nesutampa su paslaugos teikėju);
· gaminio pavadinimas (turi atitikti sutartyje nurodytą gaminio pavadinimą);
· pluoštinė sudėtis; 
· dydis;
· sutarties data ir numeris;
· prekės partijos ir siuntos indeksas;
· pagrindinio audinio prekės partijos indeksas;
· pagaminimo data;
· priežiūros ženklų simboliai (pagal LST EN ISO 3758 (ISO 3758) arba lygiavertį standartą);
· užrašas „Skalbti be optinių baliklių“;
· užrašas „Pagaminta Lietuvos kariuomenei“.
77. Gaminių ženklinime turi būti nurodytas skalbimas automatinėmis skalbimo mašinomis (temperatūra ne mažiau 40º C) ir būgninis džiovinimas. Ženklinimo juostelėje papildomai gali būti nurodyta ir kita informacija, kurią paslaugos teikėjo nuomone turėtų žinoti kiekvienas vartotojas.
78. Ženklinimo juostelės turi būti pagamintos iš atlasinės juostelės arba lygiavertės (juostelės kraštai negali būti aštrūs). Informacija ženklinimo juostelėje turi būti lengvai įskaitoma visą gaminio naudojimo laiką. 
79. Kiekvienas gaminys ženklinamas etikete, kurioje nurodoma:
· paslaugos teikėjo pavadinimas arba prekės ženklas;
· gamintojo pavadinimas arba prekės ženklas (jei nesutampa su paslaugos teikėju);
· gaminio pavadinimas (turi atitikti sutartyje nurodytą gaminio pavadinimą);
· dydis;
· sutarties data ir numeris;
· prekės partijos ir siuntos indeksas;
· pagaminimo data;
· NSN kodas. 
80. Etiketės turi būti patikimai pritvirtintos, ženklinimo rekvizitai turi būti pakankamo dydžio, kad būtų galima lengvai perskaityti ir suprasti pateikiamą informaciją. Etikečių tvirtinimo vieta turi būti parinkta taip, kad būtų galima lengvai perskaityti etiketę, esant supakuotam gaminiui polietileniniame maišelyje.
81. Prie kiekvieno gaminio turi būti pridėta (arba pritvirtinta kartu su etikete) priežiūros instrukcija lietuvių kalba. Instrukcija gali būti pateikta ir QR kodu.
82. Palaidinės pakuojamos individualiai į polietileninius maišelius ir sudedamos į tvirtas (atsparias ilgam sandėliavimui ir daugkartiniams pervežimams) kartonines dėžes pagal dydžius šalių suderintais kiekiais.
83. Kelnės pakuojamos individualiai į polietileninius maišelius ir sudedamos į tvirtas (atsparias ilgam sandėliavimui ir daugkartiniams pervežimams) kartonines dėžes pagal dydžius šalių suderintais kiekiais.
84. Kartoninės dėžės su gaminiais svoris turi būti ne didesnis kaip 10 kg. Kiekviena kartoninė dėžė turi būti paženklinta tokiais ryškiai matomais rekvizitais:
· paslaugos teikėjo pavadinimas arba prekės ženklas;
· gamintojo pavadinimas arba prekės ženklas (jei nesutampa su paslaugos teikėju);
· importuotoms prekėms nurodyti prekės kilmės šalį, jeigu ji nesutampa su šalimi, kurioje registruota gamintojo buveinė;
· gaminio pavadinimas (turi atitikti sutartyje nurodytą gaminio pavadinimą);
· dydis;
· kiekis;
· sutarties data ir numeris;
· prekės partijos ir siuntos indeksas;
· pagaminimo data;
· NSN kodas.
85. Kartoninės dėžės pristatomos sudėtos ant standartinio dydžio (120 X 80 cm) euro padėklų (toliau – europaletės). Europaletės turi būti tinkamai paruoštos transportavimui: kartoninės dėžės transportavimo metu turi išlaikyti savo pradinę formą (nebūtų suspaustos ar kitaip mechaniškai pažeistos), turi būti sudėtos taip, kad neišsikištų už europaletės ribų ir tolygiai užpildytų europaletės plotą. Europaletė turi būti tvirtai apvyniota pakavimo plėvele taip, kad transportavimo metu kartoninių dėžių nebūtų galima atskirti nuo europaletės. Prie kiekvienos europaletės turi būti pritvirtintas ne mažesnio kaip A4 formato dydžio lapas su tokiais ryškiai matomais rekvizitais:
· paslaugos teikėjo pavadinimas;
· gamintojo pavadinimas arba prekės ženklas (jei nesutampa su paslaugos teikėju);
· gaminio pavadinimas (turi atitikti sutartyje nurodytą gaminio pavadinimą);
· dydis;
· dėžių kiekis;
· gaminių kiekis vienoje dėžėje;
· bendras gaminių kiekis europaletėje;
· kita informacija (nurodoma esant poreikiui). 
86. Dėžės ant europalečių turi būti dedamos pagal dydžius. Dedant ant europaletės kartonines dėžes su skirtingų dydžių gaminiais, šios dėžės turi būti atskirtos standaus kartono lakštais arba europaletėmis, arba kitu būdu.
87. Gaminių pakuotės (kartoninės dėžės) turi atitikti minimalius aplinkos apsaugos kriterijus, nurodytus Lietuvos Respublikos aplinkos ministro 2011 m. birželio 28 įsakymu Nr. D1-508 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ 2 priedo II skyriuje „Pakuotės“.
V SKYRIUS
GAMINIŲ PRIĖMIMAS
88. Gaminiai priimami partijomis ir siuntomis. Kiekviena prekių partija turi būti pažymėta sutartiniu ženklu ir jai pateikiama prekės atitikties deklaracija pagal LST EN ISO/IEC 17050-1 (ISO/IEC 17050-1) formą A.2 arba lygiaverčio standarto pavyzdį.
89. Pirkėjas iš pasirinktos prekių partijos pagal sutarties sąlygas tikrina prekių kokybę bei gali atlikti jų laboratorinius bandymus. Tuo atveju, kai gauti rezultatai neatitinka techninėje specifikacijoje nurodytų reikalavimų ar darbinių pavyzdžių, brokuojama visa tuo metu pristatyta prekių partija.


Techninės specifikacijos 
priedas

PALAIDINĖS MODELIO ESKIZAS SU IŠMATAVIMAIS
[image: ]
1 eskizas
Pastaba. Raudona spalva nurodyti įtvirčiai, atliekami specialia mašina.

 PALAIDINĖS APYKAKLĖ
[image: ]
2 eskizas

PALAIDINĖS KAIRĖS PRIEKIO PUSELĖS POKRAŠTIS
[image: ]
3 eskizas
Pastaba. Raudona spalva nurodyti įtvirčiai, atliekami specialia mašina.

PALAIDINĖS KAIRĖS PRIEKIO PUSELĖS KIŠENĖ
[image: ]
4 eskizas


PALAIDINĖS KAIRĖS RANKOVĖS KIŠENĖ
[image: ]
5 eskizas


PALAIDINĖS KAIRĖS RANKOVĖS ANTSIUVAS
[image: ]
6 eskizas
Pastaba. Raudona spalva nurodyti įtvirčiai, atliekami specialia mašina.

KELNIŲ ESKIZAS SU IŠMATAVIMAIS
[image: ]
7 eskizas
Pastaba. Raudona spalva nurodyti įtvirčiai, atliekami specialia mašina.

 KELNIŲ DEŠINĖS PUSĖS ŠONINĖ UŽDĖTINĖ KIŠENĖ
[image: ]
8 eskizas

KELNIŲ DEŠINĖS PUSĖS ŠONINĖ APATINĖ UŽDĖTINĖ KIŠENĖ
[image: ]
9 eskizas


Pastaba. Raudona spalva nurodyti įtvirčiai, atliekami specialia mašina.


KELNIŲ UŽPAKALINĖ ĮLEISTINĖ KIŠENĖ
[image: ]
10 eskizas

KELNIŲ JUOSMENS PLOČIO REGULIAVIMAS
[image: ]
11 eskizas

KELNIŲ APAČIOS PLOČIO REGULIAVIMAS
(DEŠINĖS KELNIŲ KLEŠNĖS APAČIA IŠ VIDINĖS PUSĖS)
[image: ]
12 eskizas
Pastaba. Raudona spalva nurodyti įtvirčiai, atliekami specialia mašina.

